title: Rozhodnutie Rady (EÚ) 2019/1028 zo 14. júna 2019 o pozícii, ktorá sa má v mene Európskej únie zaujať v Rade členov Medzinárodnej rady pre olivy, pokiaľ ide o obchodné normy vzťahujúce sa na olivové oleje a oleje z olivových výliskov

text:
                  24.6.2019

                  SK

                  Úradný vestník Európskej únie

                  L 167/24

         ROZHODNUTIE RADY (EÚ) 2019/1028
         zo 14. júna 2019
         o pozícii, ktorá sa má v mene Európskej únie zaujať v Rade členov Medzinárodnej rady pre olivy, pokiaľ ide o obchodné normy vzťahujúce sa na olivové oleje a oleje z olivových výliskov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 3 v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     Medzinárodná dohoda o olivovom oleji a stolových olivách z roku 2015 (ďalej len „dohoda“) bola podpísaná v mene Únie 18. novembra 2016 v hlavnom sídle OSN v New Yorku v súlade s rozhodnutím Rady (EÚ) 2016/1892 (1) s výhradou jej neskoršieho uzavretia. Dohoda nadobudla dočasnú platnosť 1. januára 2017 v súlade s jej článkom 31 ods. 2.

                     (2)

                     Dohoda bola uzavretá 17. mája 2019 rozhodnutím Rady (EÚ) 2019/848 (2).

                     (3)

                     Podľa článku 7 ods. 1 dohody má Rada členov Medzinárodnej rady pre olivy (ďalej len „Rada členov“) prijímať rozhodnutia, ktorými sa menia obchodné normy vzťahujúce sa na olivové oleje a oleje z olivových výliskov.

                     (4)

                     Rada členov má počas svojho 109. zasadnutia od 17. júna do 21. júna 2019 prijať rozhodnutia, ktorými sa menia obchodné normy vzťahujúce sa na olivové oleje a oleje z olivových výliskov.

                     (5)

                     Je vhodné stanoviť pozíciu, ktorá sa má v mene Únie zaujať v Rade členov, keďže rozhodnutia, ktoré sa majú prijať, budú mať vo vzťahu k Únii právne účinky, pokiaľ ide o medzinárodný obchod s ostatnými členmi Medzinárodnej rady pre olivy (IOC) a budú spôsobilé rozhodujúcim spôsobom ovplyvniť obsah práva Únie, konkrétne obchodné normy týkajúce sa olivového oleja, ktoré Komisia prijala podľa článku 75 nariadenia Európskeho parlamentu a Rady (EÚ) č. 1308/2013 (3).

                     (6)

                     Rozhodnutia, ktoré má Rada členov prijať, sa týkajú revízie názvu, presnosti a rozmedzia údajov, chromatogramov, hodnôt presnosti a odkazov na iné dokumenty. Rozhodnutia dopodrobna prediskutovali vedeckí a technickí experti Komisie a členských štátov v sektore olivového oleja. Prispejú k medzinárodnej harmonizácii noriem pre olivové oleje a zriadi sa nimi rámec, ktorým sa zabezpečí spravodlivá hospodárska súťaž v obchode s výrobkami sektora olivového oleja. Uvedené rozhodnutia by sa preto mali podporiť, čo si vyžiada následné zmeny nariadenia Komisie (EHS) č. 2568/91 (4).

                     (7)

                     Ak sa prijatie uvedených rozhodnutí Radou členov na jej 109. zasadnutí odloží v dôsledku toho, že niektorí členovia nebudú schopní udeliť súhlas, pozícia stanovená v prílohe k tomuto rozhodnutiu by sa v mene Únie mala zaujať v rámci prípadného postupu prijatia Radou členov prostredníctvom výmeny korešpondencie podľa článku 10 ods. 6 dohody. Postup prijatia výmenou korešpondencie by sa mal začať pred konaním nasledujúceho pravidelného zasadnutia Rady členov v novembri 2019.

                     (8)

                     Zástupcovia Únie v Rade členov by na ochranu záujmov Únie mali mať možnosť požiadať na 109. zasadnutí Rady členov o odloženie prijatia rozhodnutí, ktorými sa menia obchodné normy vzťahujúce sa na olivové oleje a oleje z olivových výliskov, ak nové vedecké alebo technické informácie predložené pred uvedeným zasadnutím alebo počas neho spochybnia pozíciu, ktorá sa má v mene Únie zaujať,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať v Rade členov počas jej 109. zasadnutia od 17. júna do 21. júna 2019 alebo v rámci postupu prijatia rozhodnutí Radou členov prostredníctvom výmeny korešpondencie, ktorý sa má začať pred konaním nasledujúceho pravidelného zasadnutia v novembri 2019, pokiaľ ide o obchodné normy vzťahujúce sa na olivové oleje a oleje z olivových výliskov, je stanovená v prílohe.

            Článok 2
            Ak by nové vedecké alebo technické informácie predložené pred 109. zasadnutím Rady členov alebo počas neho mohli ovplyvniť pozíciu uvedenú v článku 1, Únia požiada, aby bolo prijatie rozhodnutí Radou členov, ktorými sa menia obchodné normy vzťahujúce sa na olivové oleje a oleje z olivových výliskov, odložené dovtedy, kým sa na základe uvedených nových informácií nestanoví pozícia Únie.

            Článok 3
            Toto rozhodnutie nadobúda účinnosť dňom jeho prijatia.

            V Luxemburgu 14. júna 2019

                  Za Radu

                  predseda

               E.O. TEODOROVICI

            (1)  Rozhodnutie Rady (EÚ) 2016/1892 z 10. októbra 2016 o podpise v mene Európskej únie a predbežnom vykonávaní Medzinárodnej dohody o olivovom oleji a stolových olivách z roku 2015 (Ú. v. EÚ L 293, 28.10.2016, s. 2).

            (2)  Rozhodnutie Rady (EÚ) 2019/848 zo 17. mája 2019 o uzavretí Medzinárodnej dohody o olivovom oleji a stolových olivách z roku 2015 v mene Európskej únie (Ú. v. EÚ L 139, 27.5.2019, s. 1).

            (3)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).

            (4)  Nariadenie Komisie (EHS) č. 2568/91 z 11. júla 1991 o charakteristikách olivového oleja a oleja z olivových zvyškov a o príslušných analytických metódach (Ú. v. ES L 248, 5.9.1991, s. 1).

            PRÍLOHA
            Únia podporí na 109. zasadnutí Rady členov od 17. júna do 21. júna 2019 alebo v rámci postupu prijatia rozhodnutí Radou členov prostredníctvom výmeny korešpondencie, ktorý sa má začať pred konaním nasledujúceho pravidelného zasadnutia v novembri 2019, tieto zmeny metód IOC:

                        —

                        revíziu metódy COI/T.20/Doc. č. 19/Rev. 5 („Spektrofotometrické skúmanie v ultrafialovej oblasti“) odstránením absolútnej hodnoty a revíziou hodnôt presnosti,

                        —

                        revíziu metódy COI/T.20/Doc. č. 42-2/Rev. 3 („Hodnoty presnosti analytických metód, ktoré prijala Medzinárodná rada pre olivy“) revíziou hodnôt presnosti v súvislosti s metódami COI/T.20/Doc. č.19 a COI/T.20/Doc. č. 26,

                        —

                        revíziu metódy COI/T.20/Doc. č. 26/Rev.4 („Stanovovanie skladby a obsahu sterolov a alkoholových zložiek kapilárnou plynovou chromatografiou“) revíziou názvu, presnosti a rozmedzia údajov a chromatogramov.

                  Technické úpravy iných metód alebo dokumentov IOC môžu zástupcovia Únie v Rade členov odsúhlasiť bez ďalšieho rozhodnutia Rady, ak uvedené technické úpravy vyplývajú zo zmien uvedených v prvom odseku.


title: Rozhodnutie Rady (EÚ) 2019/1029 z 18. júna 2019 o pozícii, ktorá sa má v mene Európskej únie zaujať v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 a 145, návrhy na zmenu globálnych technických predpisov č. 15 a 19, návrh na zmenu spoločnej rezolúcie M.R.2, návrh jedného nového predpisu OSN a návrhy na zmenu povolení na vytvorenie globálneho technického predpisu

text:
                  24.6.2019

                  SK

                  Úradný vestník Európskej únie

                  L 167/27

         ROZHODNUTIE RADY (EÚ) 2019/1029
         z 18. júna 2019
         o pozícii, ktorá sa má v mene Európskej únie zaujať v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 a 145, návrhy na zmenu globálnych technických predpisov č. 15 a 19, návrh na zmenu spoločnej rezolúcie M.R.2, návrh jedného nového predpisu OSN a návrhy na zmenu povolení na vytvorenie globálneho technického predpisu
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Rozhodnutím Rady 97/836/ES (1) Únia pristúpila k Dohode Európskej hospodárskej komisie Organizácie Spojených národov („EHK OSN“), ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“). Revidovaná dohoda z roku 1958 nadobudla platnosť 24. marca 1998.

                     (2)

                     Rozhodnutím Rady 2000/125/ES (2) Únia pristúpila k Dohode o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“). Paralelná dohoda nadobudla platnosť 15. februára 2000.

                     (3)

                     Podľa článku 1 revidovanej dohody z roku 1958 a článku 6 paralelnej dohody správny výbor revidovanej dohody z roku 1958 a výkonný výbor paralelnej dohody („príslušné výbory EHK OSN“) môžu podľa potreby prijať návrhy zmien predpisov OSN č. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 a 145, návrhy na zmenu globálnych technických predpisov č. 15 a 19, návrh na zmenu spoločnej rezolúcie M.R.2, návrh jedného nového predpisu OSN a návrhy na zmenu povolení na vytvorenie globálneho technického predpisu („megarozhodnutie“).

                     (4)

                     Príslušné výbory EHK OSN na 178. zasadnutí Svetového fóra, ktoré sa bude konať od 24. do 28. júna 2019, majú prijať megarozhodnutie v súvislosti so správnymi opatreniami a jednotnými technickými predpismi pre schvaľovanie kolesových vozidiel, vybavenia a časti, ktoré môžu byť namontované a/alebo použité na kolesových vozidlách, a v súvislosti s globálnymi technickými predpismi pre ne.

                     (5)

                     Je vhodné stanoviť pozíciu, ktorá sa má prijať v mene Únie v príslušných výboroch EHK OSN, pokiaľ ide o prijatie návrhov predpisov OSN, keďže nové predpisy OSN budú pre Úniu záväzné a môžu rozhodujúcim spôsobom ovplyvniť obsah práva Únie v oblasti typového schvaľovania vozidiel.

                     (6)

                     Smernicou Európskeho parlamentu a Rady 2007/46/ES (3) sa systémy členských štátov v oblasti typového schvaľovania nahradili postupom Únie v oblasti typového schvaľovania, pričom sa zriadil harmonizovaný rámec zahŕňajúci správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy prijaté na základe revidovanej dohody z roku 1958 („predpisy OSN“) začlenili do systému EÚ v oblasti typového schvaľovania buď v podobe požiadaviek na typové schvaľovanie alebo ako alternatíva k právnym predpisom Únie. Od prijatia smernice 2007/46/ES sa predpisy OSN čoraz viac začleňujú do právnych predpisov Únie.

                     (7)

                     Na základe skúseností a technického vývoja treba doplniť požiadavky týkajúce sa určitých prvkov alebo vlastností, na ktoré sa vzťahujú predpisy OSN č. 17, 24, 30, 44, 64, 75, 78, 79, 83, 85, 90, 115, 117, 129, 138, 139 a 140 a zároveň zmeniť globálne technické predpisy OSN č. 15 a 19. Okrem toho treba opraviť určité ustanovenia v predpisoch OSN č. 14, 51, 83, 129 a 145, ako aj v globálnom technickom predpise OSN č. 15. Napokon je potrebné prijať nové požiadavky týkajúce sa zdokonaleného systému núdzového brzdenia,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať v správnom výbore revidovanej dohody z roku 1958 a vo výkonnom výbore paralelnej dohody počas 178. zasadnutia Svetového fóra, ktoré sa koná od 24. do 28. júna 2019, je hlasovať za návrhy uvedené v prílohe k tomuto rozhodnutiu.

            Článok 2
            Toto rozhodnutie nadobúda účinnosť dňom jeho prijatia.

            V Luxemburgu 18. júna 2019

                  Za Radu

                  predseda

               P. DAEA

            (1)  Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (revidovaná dohoda z roku 1958) (Ú. v. ES L 346, 17.12.1997, s. 78).

            (2)  Rozhodnutie Rady 2000/125/ES z 31. januára 2000, týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“) (Ú. v. ES L 35, 10.2.2000, s. 12).

            (3)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).

            PRÍLOHA

                        Predpis č.

                        Názov bodu programu rokovania

                        Referenčné číslo dokumentu (1)

                        14

                        Návrh korigenda 1 k dodatku 6 k sérii zmien 07 predpisu OSN č. 14 (kotvové úchytky bezpečnostných pásov)

                        ECE/TRANS/WP.29/2019/56

                        17

                        Návrh dodatku 1 k sérii zmien 09 predpisu OSN č. 17 (pevnosť sedadiel)

                        ECE/TRANS/WP.29/2019/35

                        24

                        Návrh dodatku 5 k sérii zmien 03 predpisu OSN č. 24 [viditeľné znečisťujúce látky, meranie výkonu vznetového motora (emisie dieselových motorov)]

                        ECE/TRANS/WP.29/2019/41

                        30

                        Návrh dodatku 21 k sérii zmien 02 k predpisu OSN č. 30 (pneumatiky osobných motorových vozidiel a ich prípojných vozidiel)

                        ECE/TRANS/WP.29/2019/50

                        44

                        Návrh dodatku 16 k sérii zmien 04 predpisu OSN č. 44 (detské zadržiavacie systémy)

                        ECE/TRANS/WP.29/2019/36

                        51

                        Návrh korigenda dodatku 4 k sérii zmien 03 predpisu OSN č. 51 (hlučnosť vozidiel kategórie M a N)

                        ECE/TRANS/WP.29/2019/51

                        64

                        Návrh dodatku 1 k sérii zmien 03 k predpisu OSN č. 64 (náhradné jednotky na dočasné použitie, pneumatiky na núdzový dojazd)

                        ECE/TRANS/WP.29/2019/52

                        75

                        Návrh dodatku 18 k pôvodnej sérii zmien predpisu OSN č. 75 (pneumatiky na motocykle/mopedy)

                        ECE/TRANS/WP.29/2019/53

                        78

                        Návrh dodatku 1 k sérii zmien 04 predpisu OSN č. 78 (brzdy motocyklov)

                        ECE/TRANS/WP.29/2019/46

                        79

                        Návrh dodatku 1 k sérii zmien 03 k predpisu OSN č. 79 (mechanizmus riadenia)

                        ECE/TRANS/WP.29/2019/73

                        83

                        Návrh dodatku 13 k sérii zmien 06 predpisu OSN č. 83 (emisie vozidiel kategórie M1 a N1)

                        ECE/TRANS/WP.29/2019/42

                        83

                        Návrh dodatku 9 k sérii zmien 07 predpisu OSN č. 83 (emisie vozidiel kategórie M1 a N1)

                        ECE/TRANS/WP.29/2019/43

                        83

                        Návrh korigenda 1 dodatku 8 k sérii zmien 07 predpisu OSN č. 83 (emisie vozidiel kategórie M1 a N1)

                        ECE/TRANS/WP.29/2019/60

                        85

                        Návrh dodatku 9 k predpisu OSN č. 85 (meranie čistého výkonu a maximálny 30 min. výkon)

                        ECE/TRANS/WP.29/2019/44

                        90

                        Návrh dodatku 5 k sérii zmien 02 predpisu OSN č. 90 (výmenné súčasti bŕzd)

                        ECE/TRANS/WP.29/2019/47

                        115

                        Návrh doplnku 8 k predpisu OSN č. 115 (retrofitné systémy LPG a CNG)

                        ECE/TRANS/WP.29/2019/45

                        117

                        Návrh dodatku 10 k sérii zmien 02 k predpisu OSN č. 117 (pneumatiky, valivý odpor, hluk valenia a adhézia na mokrom povrchu)

                        ECE/TRANS/WP.29/2019/54

                        129

                        Návrh dodatku 9 k pôvodnej sérii zmien predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2019/37

                        129

                        Návrh dodatku 6 k sérii zmien 01 predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2019/38

                        129

                        Návrh dodatku 5 k sérii zmien 02 predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2019/39

                        129

                        Návrh dodatku 2 k sérii zmien 03 predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2019/40

                        129

                        Návrh korigenda 3 k pôvodnej verzii predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2019/58

                        129

                        Návrh korigenda 1 k sérii zmien 03 predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2019/59

                        138

                        Návrh dodatku 1 k sérii zmien 01 predpisu OSN č. 138 (tiché cestné vozidlá)

                        ECE/TRANS/WP.29/2019/55

                        139

                        Návrh dodatku 2 k predpisu OSN č. 139 (systémy podpory brzdenia – BAS)

                        ECE/TRANS/WP.29/2019/48

                        140

                        Návrh dodatku 3 k predpisu OSN č. 140 (elektronická kontrola stability – ESC)

                        ECE/TRANS/WP.29/2019/49

                        145

                        Návrh korigenda 1 k pôvodnej verzii predpisu OSN č. 145 (systémy kotvových úchytiek ISOFIX, kotvové úchytky horného popruhu ISOFIX a miesta na sedenie typu i-Size )

                        ECE/TRANS/WP.29/2019/57

                        Nový predpis OSN

                        Návrh nového predpisu OSN o jednotných ustanoveniach pre typové schvaľovanie motorových vozidiel, pokiaľ ide o zdokonalený systém núdzového brzdenia (AEBS) pre vozidlá kategórií M1 a N1

                        ECE/TRANS/WP.29/2019/61

                        GTP č.

                        Názov bodu programu rokovania

                        Referenčné číslo dokumentu

                        15

                        Návrh zmeny 5 globálneho technického predpisu OSN č. 15 [celosvetový harmonizovaný skúšobný postup pre ľahké vozidlá (WLTP)]

                        ECE/TRANS/WP.29/2019/62

                        15

                        Návrh korigenda ku globálnemu technickému predpisu OSN č. 15 [celosvetový harmonizovaný skúšobný postup pre ľahké vozidlá (WLTP)] Týka sa iba francúzskeho znenia.

                        ECE/TRANS/WP.29/2019/66

                        Návrh korigenda k zmene 1 globálneho technického predpisu OSN č. 15 [celosvetový harmonizovaný skúšobný postup pre ľahké vozidlá (WLTP)] Týka sa iba francúzskeho znenia.

                        ECE/TRANS/WP.29/2019/67

                        Návrh korigenda k zmene 2 globálneho technického predpisu OSN č. 15 [celosvetový harmonizovaný skúšobný postup pre ľahké vozidlá (WLTP)] Týka sa iba francúzskeho znenia.

                        ECE/TRANS/WP.29/2019/68

                        Návrh korigenda k zmene 3 globálneho technického predpisu OSN č. 15 [celosvetový harmonizovaný skúšobný postup pre ľahké vozidlá (WLTP)] Týka sa iba francúzskeho znenia.

                        ECE/TRANS/WP.29/2019/69

                        Návrh korigenda k zmene 4 globálneho technického predpisu OSN č. 15 [celosvetový harmonizovaný skúšobný postup pre ľahké vozidlá (WLTP)] Týka sa iba francúzskeho znenia.

                        ECE/TRANS/WP.29/2019/70

                        19

                        Návrh zmeny 2 globálneho technického predpisu OSN č. 19 [postupy skúšky emisií spôsobených vyparovaním pre celosvetový harmonizovaný skúšobný postup pre ľahké vozidlá (WLTP)]

                        ECE/TRANS/WP.29/2019/64

                        Spoločná rezolúcia č.

                        Názov bodu programu rokovania

                        Referenčné číslo dokumentu

                        M.R.2

                        Návrh zmeny 1 spoločnej rezolúcie č. 2, ktorá obsahuje vymedzenia pohonného systému vozidla

                        ECE/TRANS/WP.29/2019/71

                        Rôzne

                        Názov bodu programu rokovania

                        Referenčné číslo dokumentu

                        Revidované povolenie na vypracovanie zmeny č. 2 globálneho technického predpisu OSN č. 16 (pneumatiky)

                        ECE/TRANS/WP.29/AC.3/48/Rev.1

                        Návrh zmien povolenia na vypracovanie globálneho technického predpisu OSN o globálnych emisiách pri skutočnej jazde

                        ECE/TRANS/WP.29/2019/72

                        Povolenie vypracovať nový globálny technický predpis OSN týkajúci sa určenia výkonu elektrifikovaného vozidla (DEVP)

                        ECE/TRANS/WP.29/AC.3/53

               (1)  Všetky dokumenty uvedené v tabuľke sú dostupné na tejto internetovej stránke: http://www.unece.org/trans/main/wp29/wp29wgs/wp29gen/gen2018.html


title: Rozhodnutie Politického a bezpečnostného výboru (SZBP) 2019/1164 z 2. júla 2019, ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/1/2019)

text:
                  8.7.2019

                  SK

                  Úradný vestník Európskej únie

                  L 182/41

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2019/1164
         z 2. júla 2019,
         ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/1/2019)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na jednotnú akciu Rady 2005/889/SZBP z 25. novembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1), a najmä na jej článok 10 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Podľa článku 10 ods. 1 jednotnej akcie 2005/889/SZBP sa Politický a bezpečnostný výbor (PBV) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania pomocnej hraničnej misie Európskej únie na hraničnom priechode v Rafahu (EU BAM Rafah) vrátane rozhodnutia o vymenovaní vedúceho misie.

                     (2)

                     PBV 8. decembra 2017 prijal rozhodnutie (SZBP) 2017/2430 (2), ktorým bol pán Günther FREISLEBEN vymenovaný za vedúceho misie EU BAM Rafah na obdobie od 4. decembra 2017 do 30. júna 2018.

                     (3)

                     PBV 3. júla 2018 prijal rozhodnutie (SZBP) 2018/1004 (3), ktorým bol mandát pána Günthera FREISLEBENA ako vedúceho misie EU BAM Rafah predĺžený na obdobie od 1. júla 2018 do 30. júna 2019.

                     (4)

                     Rada 28. júna 2019 prijala rozhodnutie (SZBP) 2019/1115 (4), ktorým sa mandát misie EU BAM Rafah predlžuje na obdobie od 1. júla 2019 do 30. júna 2020.

                     (5)

                     Vysoký predstaviteľ Únie pre zahraničné veci a bezpečnostnú politiku navrhol, aby sa mandát pána Günthera FREISLEBENA ako vedúceho misie EU BAM Rafah predĺžil na obdobie od 1. júla 2019 do 30. júna 2020,

               PRIJAL TOTO ROZHODNUTIE:

            Článok 1
            Mandát pána Günthera FREISLEBENA ako vedúceho misie EU BAM Rafah sa týmto predlžuje na obdobie od 1. júla 2019 do 30. júna 2020.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 2. júla 2019

                  Za Politický a bezpečnostný výbor

                  predsedníčka

               S. FROM-EMMESBERGER

            (1)  Ú. v. EÚ L 327, 14.12.2005, s. 28.

            (2)  Rozhodnutie Politického a bezpečnostného výboru (SZBP) 2017/2430 z 8. decembra 2017 o vymenovaní vedúceho misie pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/2/2017) (Ú. v. EÚ L 344, 23.12.2017, s. 9).

            (3)  Rozhodnutie Politického a bezpečnostného výboru (SZBP) 2018/1004 z 3. júla 2018, ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/1/2018) (Ú. v. EÚ L 180, 17.7.2018, s. 22).

            (4)  Rozhodnutie Rady (SZBP) 2019/1115 z 28. júna 2019, ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (Ú. v. EÚ L 176, 1.7.2019, s. 6).


title: Rozhodnutie Politického a bezpečnostného výboru (SZBP) 2019/1165 z 2. júla 2019 o predĺžení mandátu vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2019)

text:
                  8.7.2019

                  SK

                  Úradný vestník Európskej únie

                  L 182/43

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2019/1165
         z 2. júla 2019
         o predĺžení mandátu vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2019)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2013/354/SZBP z 3. júla 2013 o policajnej misii Európskej únie na palestínskych územiach (EUPOL COPPS) (1), a najmä na jeho článok 9 ods. 1,
         keďže:

                     (1)

                     Podľa článku 9 ods. 1 rozhodnutia 2013/354/SZBP sa Politický a bezpečnostný výbor (PBV) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického riadenia policajnej misie Európskej únie na palestínskych územiach (EUPOL COPPS) vrátane rozhodnutia o vymenovaní vedúceho misie.

                     (2)

                     PBV 28. septembra 2017 prijal rozhodnutie EUPOL COPPS/1/2017 (2), ktorým bol pán Kauko AALTOMAA vymenovaný za vedúceho misie EUPOL COPPS na obdobie od 1. októbra 2017 do 30. júna 2018.

                     (3)

                     PBV 3. júla 2018 prijal rozhodnutie EUPOL COPPS/1/2018 (3), ktorým sa predĺžil mandát pána Kauka AALTOMAU ako vedúceho misie EUPOL COPPS na obdobie od 1. júla 2018 do 30. júna 2019.

                     (4)

                     Rada 28. júna 2019 prijala rozhodnutie (SZBP) 2019/1114 (4), ktorým sa misia EUPOL COPPS predlžuje na obdobie od 1. júla 2019 do 30. júna 2020.

                     (5)

                     Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pána Kauka AALTOMAU ako vedúceho misie EUPOL COPPS na obdobie od 1. júla 2019 do 30. júna 2020,

               PRIJAL TOTO ROZHODNUTIE:

            Článok 1
            Mandát pána Kauka AALTOMAU ako vedúceho misie policajnej misie Európskej únie na palestínskych územiach (EUPOL COPPS) sa týmto predlžuje na obdobie od 1. júla 2019 do 30. júna 2020.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 2. júla 2019

                  Za Politický a bezpečnostný výbor

                  predsedníčka

               S. FROM-EMMESBERGER

            (1)  Ú. v. EÚ L 185, 4.7.2013, s. 12.

            (2)  Rozhodnutie Politického a bezpečnostného výboru (SZBP) 2017/1802 z 28. septembra 2017 o vymenovaní vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2017) (Ú. v. EÚ L 259, 7.10.2017, s. 20).

            (3)  Rozhodnutie Politického a bezpečnostného výboru (SZBP) 2018/1005 z 3. júla 2018 o predĺžení mandátu vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2018) (Ú. v. EÚ L 180, 17.7.2018, s. 23).

            (4)  Rozhodnutie Rady (SZBP) 2019/1114 z 28. júna 2019, ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS) (Ú. v. EÚ L 176, 1.7.2019, s. 5).


title: Rozhodnutie Komisie (EÚ) 2019/1168 z 5. júla 2019 o vymenovaní členov Výboru vedúcich predstaviteľov inšpekcie práce na nové funkčné obdobie

text:
                  8.7.2019

                  SK

                  Úradný vestník Európskej únie

                  L 182/48

         ROZHODNUTIE KOMISIE (EÚ) 2019/1168
         z 5. júla 2019
         o vymenovaní členov Výboru vedúcich predstaviteľov inšpekcie práce na nové funkčné obdobie
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na rozhodnutie Komisie 95/319/ES z 12. júla 1995, ktorým sa zriaďuje Výbor vedúcich predstaviteľov inšpekcie práce (1), a najmä na jeho článok 5,
         so zreteľom na zoznam kandidátov predložený členskými štátmi,
         keďže:

                     (1)

                     V článku 5 ods. 1 rozhodnutia 95/319/ES sa uvádza, že výbor sa skladá z jedného riadneho člena z každého členského štátu a že za každého riadneho člena sa vymenuje jeden náhradník.

                     (2)

                     V článku 5 ods. 2 uvedeného rozhodnutia sa uvádza, že riadnych členov výboru a ich náhradníkov vymenúva Komisia na základe návrhu členského štátu.

                     (3)

                     V článku 5 ods. 3 uvedeného rozhodnutia sa uvádza, že funkčné obdobie členov výboru je tri roky a ich vymenovanie je obnoviteľné.

                     (4)

                     Predchádzajúce funkčné obdobie výboru sa skončilo 31. decembra 2018.

                     (5)

                     Komisia preto musí na základe návrhu členských štátov vymenovať členov tohto výboru na obdobie troch rokov,

               PRIJALA TOTO ROZHODNUTIE:

            Článok 1

               1.   Osoby uvedené v prílohe k tomuto rozhodnutiu sa vymenúvajú za riadnych členov Výboru vedúcich predstaviteľov inšpekcie práce a za ich náhradníkov na obdobie troch rokov od 1. januára 2019 do 31. decembra 2021.

               2.   Zoznam členov sa uverejní v Úradnom vestníku Európskej únie na informačné účely.

            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 5. júla 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 188, 9.8.1995, s. 11.

            PRÍLOHA

                        Členský štát

                        Riadny člen

                        Náhradník

                        Belgicko

                        Paul TOUSSEYN

                        Luc VAN HAMME

                        Bulharsko

                        Miroslava ANGELOVA

                        Irena DIMITROVA

                        Česko

                        Rudolf HAHN

                        Pavel HEISIG

                        Dánsko

                        Vibe WEST

                        Annemarie KNUDSEN

                        Nemecko

                        Kai-Michael SCHÄFER

                        Helmut GOTTWALD

                        Estónsko

                        Maret MARIPUU

                        Silja SOON

                        Írsko

                        Mark CULLEN

                        P.J. CLAFFEY

                        Grécko

                        Panagiota KATSAKIORI

                        Chrysoula TOUFEKOULA

                        Španielsko

                        Mariá Soledad SERRANO PONZ

                        Adrián GONZÁLEZ MARTÍN

                        Francúzsko

                        Laurent VILBOEUF

                        Jessy PRETTO

                        Chorvátsko

                        Miroslav BABIĆ

                        Branko MESIĆ

                        Taliansko

                        Danilo PAPA

                        Roberta FABRIZI

                        Cyprus

                        Anastassios YIANNAKI

                        Aristodemos ECONOMIDES

                        Lotyšsko

                        Renārs LŪSIS

                        Linda MATISĀNE

                        Litva

                        Jonas GRICIUS

                        Dalia LEGIENE

                        Luxembursko

                        Marco BOLY

                        Patrice FURLANI

                        Maďarsko

                        Péter NESZTINGER

                        Dániel MOLNÁR

                        Malta

                        Mark GAUCI

                        Vincent ATTARD

                        Holandsko

                        M.J. (Marc) KUIPERS

                        Rits DE BOER

                        Rakúsko

                        Gertrud BREINDL

                        Alexandra MARX

                        Poľsko

                        Wiesław LYSZCZEK

                        Bogdan DRZASTWA

                        Portugalsko

                        Maria Luísa TORRES DE ECKENROTH GUIMARÃES

                        Maria Fernanda FERREIRA CAMPOS

                        Rumunsko

                           od 1. januára 2019 do 2. júna 2019:

                        Dantes Ioan BRATU

                        Ioan Cosmin CONSTANTIN

                           od 3. júna 2019:

                        Mihail Adrian OPRESCU

                        Slovinsko

                        Jadranko GRLIĆ

                        Slavko KRIŠTOFELC

                        Slovensko

                        Karol HABINA

                        Miroslava MOŠONOVÁ

                        Fínsko

                        Raimo ANTILA

                        Arto TERONEN

                        Švédsko

                        Håkan OLSSON

                        Pia ZÄTTERSTRÖM

                        Spojené kráľovstvo

                        David SNOWBALL

                        Kären CLAYTON


Rozhodnutie Komisie z 16/07/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9430 - Apollo Management, L.P. / VIVAT) podľa nariadenia Rady (ES) č. 139/2004 (Iba anglické znenie je autentické)